
DR 30.11.2017                                                           13                   

 
Maknanya di peringkat pertama adalah Sustainable Forest Management, 

dengan izin, yang itu kita laksanakan seperti biasa kerana ia tidak menjejaskan dari segi 
kuota, jumlah keluasan hutan yang kita maintain, kita selenggara tidak melebihi daripada 
50 peratus kawasan seluruh negara. Sekarang pun kawasan hutan kita lebih kurang 56 
peratus daripada kawasan keseluruhan negara.  

Kedua ialah tentang pembiayaan. Dalam protokol antarabangsa, dalam 
persidangan yang saya sebutkan tadi di antaranya ialah pembiayaan yang boleh 
disumbangkan oleh pihak lain, oleh pihak badan di peringkat antarabangsa oleh negara-
negara maju iaitu pendekatan REDD-plus. Itu sebenarnya masih dalam proses 
pemurnian tentang kaedah pembayaran, tentang kaedah tuntutan dan sebagainya. 

Insya-Allah itu akan menjadi satu realiti pada masa akan datang dan 
kementerian, Kerajaan Malaysia turut mengambil bahagian di dalam pendekatan 
tersebut, di dalam memberikan idea dan sebagainya. Akhirnya kita akan buka luas 
kepada semua pihak termasuklah hutan-hutan yang di bawah seliaan kerajaan negeri 
yang boleh menjadi salah satu daripada agenda untuk claim dana bagi tujuan 
sumbangan tersebut. Sekian, terima kasih.  

 

4. Tuan Sim Tong Him [Kota Melaka] minta Menteri Perdagangan Antarabangsa 
dan Industri menyatakan: 

(a) jumlah pengeluaran pengilangan negara Malaysia sehingga 
bulan September tahun ini dan dibandingkan dengan tahun 
lepas ; dan 

(b) apakah jenis insentif dan program-program Kementerian untuk 
menggalakkan industri pengilangan. 

Timbalan Menteri Perdagangan Antarabangsa dan Industri [Datuk Haji 
Ahmad bin Haji Maslan]: Assalamualaikum warahmatullahi wabarakatuh. Salam 
sejahtera, salam negaraku 1Malaysia.  

Tuan Yang di-Pertua, terima kasih kepada Yang Berhormat Kota Melaka yang 
mengutarakan soalan.  

Untuk makluman Ahli Yang Berhormat, bagi tempoh Januari hingga Ogos 2017, 
nilai jualan sektor pembuatan mencatatkan peningkatan sebanyak 15.6 peratus kepada 
RM500.2 bilion berbanding RM432.8 bilion bagi tempoh yang sama pada tahun 2016. 
Sektor pembuatan mencatatkan nilai jualan sebanyak RM673.2 bilion pada keseluruhan 
tahun 2016 dengan peningkatan sebanyak 1.3 peratus dibandingkan dengan tahun 2015.  

Bagi menggalakkan pelaburan dalam sektor pembuatan dan perkhidmatan di 
dalam negara, kerajaan telah melaksanakan pelbagai insentif dan program, antaranya: 

(i) menawarkan insentif cukai yang menarik seperti galakan taraf 
perintis dan elaun cukai pelaburan bagi tempoh lima hingga 
sepuluh tahun; 

(ii) menawarkan pengecualian penuh duti import bagi bahan-
bahan mentah, komponen dan mesin peralatan untuk aktiviti-
aktiviti perkilangan dan perkhidmatan terpilih domestik; 

(iii) memperkenalkan pendekatan berfokus atau targeted 
approach dalam usaha menarik pelaburan di samping 
memberi penekanan terhadap industri-industri berintensif 
modal dan teknologi serta penglibatan dalam R&amp;D; 

(iv) menggunakan pendekatan ekosistem dalam menarik 
pelaburan berkualiti terhadap industri sasaran. Pendekatan 
ekosistem yang bersepadu dan holistik digunakan untuk 
menggalakkan keseluruhan rantaian nilai sesebuah cluster 
industry dari segi hubung kait dan jalinan antara semua 
komponen serta aktiviti yang menyumbang kepada 
pengeluaran dan pengedaran produk-produk tertentu dalam 
cluster industri berkaitan. Pendekatan ini merangkumi elemen 
seperti nilai ditambah tinggi, berteknologi tinggi, berintensif 
pengetahuan dan kemahiran selaras dengan objektif kerajaan 
untuk menjadi negara berpendapatan tinggi menjelang tahun 
2020; 

 



Maknanya di peringkat pertama adalah Sustainable Forest Management, dengan izin, yang itu kita laksanakan seperti biasa kerana ia tidak menjejaskan dari segi kuota, jumlah keluasan hutan yang kita maintain, kita selenggara tidak melebihi daripada 50 peratus kawasan seluruh negara. Sekarang pun kawasan hutan kita lebih kurang 56 peratus daripada kawasan keseluruhan negara. Kedua ialah tentang pembiayaan. Dalam protokol antarabangsa, dalam persidangan yang saya sebutkan tadi di antaranya ialah pembiayaan yang boleh disumbangkan oleh pihak lain, oleh pihak badan di peringkat antarabangsa oleh negara- negara maju iaitu pendekatan REDD-plus. Itu sebenarnya masih dalam proses pemurnian tentang kaedah pembayaran, tentang kaedah tuntutan dan sebagainya. Insya-Allah itu akan menjadi satu realiti pada masa akan datang dan kementerian, Kerajaan Malaysia turut mengambil bahagian di dalam pendekatan tersebut, di dalam memberikan idea dan sebagainya. Akhirnya kita akan buka luas kepada semua pihak termasuklah hutan-hutan yang di bawah seliaan kerajaan negeri yang boleh menjadi salah satu daripada agenda untuk claim dana bagi tujuan sumbangan tersebut. Sekian, terima kasih. 4. Tuan Sim Tong Him [Kota Melaka] minta Menteri Perdagangan Antarabangsa dan Industri menyatakan: (a) jumlah pengeluaran pengilangan negara Malaysia sehingga bulan September tahun ini dan dibandingkan dengan tahun lepas ; dan (b) apakah jenis insentif dan program-program Kementerian untuk menggalakkan industri pengilangan. Timbalan Menteri Perdagangan Antarabangsa dan Industri [Datuk Haji Ahmad bin Haji Maslan]: Assalamualaikum warahmatullahi wabarakatuh. Salam sejahtera, salam negaraku 1Malaysia. Tuan Yang di-Pertua, terima kasih kepada Yang Berhormat Kota Melaka yang mengutarakan soalan. Untuk makluman Ahli Yang Berhormat, bagi tempoh Januari hingga Ogos 2017, nilai jualan sektor pembuatan mencatatkan peningkatan sebanyak 15.6 peratus kepada RM500.2 bilion berbanding RM432.8 bilion bagi tempoh yang sama pada tahun 2016. Sektor pembuatan mencatatkan nilai jualan sebanyak RM673.2 bilion pada keseluruhan tahun 2016 dengan peningkatan sebanyak 1.3 peratus dibandingkan dengan tahun 2015. Bagi menggalakkan pelaburan dalam sektor pembuatan dan perkhidmatan di dalam negara, kerajaan telah melaksanakan pelbagai insentif dan program, antaranya: (i) menawarkan insentif cukai yang menarik seperti galakan taraf perintis dan elaun cukai pelaburan bagi tempoh lima hingga sepuluh tahun; (ii) menawarkan pengecualian penuh duti import bagi bahan- bahan mentah, komponen dan mesin peralatan untuk aktiviti- aktiviti perkilangan dan perkhidmatan terpilih domestik; (iii) memperkenalkan pendekatan berfokus atau targeted approach dalam usaha menarik pelaburan di samping memberi penekanan terhadap industri-industri berintensif modal dan teknologi serta penglibatan dalam R&D; (iv) menggunakan pendekatan ekosistem dalam menarik pelaburan berkualiti terhadap industri sasaran. Pendekatan ekosistem yang bersepadu dan holistik digunakan untuk menggalakkan keseluruhan rantaian nilai sesebuah cluster industry dari segi hubung kait dan jalinan antara semua komponen serta aktiviti yang menyumbang kepada pengeluaran dan pengedaran produk-produk tertentu dalam cluster industri berkaitan. Pendekatan ini merangkumi elemen seperti nilai ditambah tinggi, berteknologi tinggi, berintensif pengetahuan dan kemahiran selaras dengan objektif kerajaan untuk menjadi negara berpendapatan tinggi menjelang tahun 2020;